મોટાભાગના સમયમાં આપને પિતાનો સાથ સહકાર સારો મળે. વડીલોના આશીર્વાદ ફળતાં જણાય તેમજ ગણપતિની પૂજાના કારણે આપના જીવનમાં આવતા વિઘ્નો દૂર થતા જણાય. ક્યારેક પિતાના ગુસ્સાનો ભોગ પણ બનવું પડે પરંતુ તે ગુસ્સા પાછળ આપનું ભલુ છુપાયેલું છે તે વાત ધ્યાનમાં રાખી તેમની સલાહને અનુસરવાનો પ્રયાસ કરવો. જો આપ ઉચ્ચ અભ્યાસ સાથે જોડાયેલા હોવા તો બીજે ધ્યાન ન આપતા. આ સમયે ફક્ત અભ્યાસ બાબતે જ વિચારવાનું રાખશો તો સારા પરિણામની પ્રાપ્તિ કરશો. પ્રથમ સપ્તાહમાં વાહન ચલાવવામાં ઘણું ધ્યાન રાખવું તેમજ ગુસ્સાને અંકુશમાં રાખવો. ત્યારપછીના સમયમાં તમારામાં નવી ઉર્જા અને જોશનો સંચાર થશે માટે તેનો સકારાત્મક ઉપયોગ કરશો તો જીવનમાં નવા આયામો સુધી પહોંચી શકશો. જોકે તેનો નકારાત્મક ઉપયોગ તમારી દુર્દશાનું કારણ પણ બની શકે છે. આપના વાણી અને વર્તનમાં વિનમ્રતા અને પારદર્શકતાની સૌને અપેક્ષા રહેશે. અંતિમ ચરણમાં આપના કામકાજમાં આંશિક તેજી જણાય અને નાણાંભીડ ઓછી થતી જણાય. આપનું ભાગ્ય ફરી પાછું કામ કરતુ થયું હોય તેવો અહેસાસ થાય.